Grondonteiening in Namibie [Archive] - AKSKA
AKSKA > Forum vir Anonieme Besoekers > Grondonteiening in Namibie
View Full Version : Grondonteiening in Namibie
Jemima Beukes - Die Namibiese jeug vra vir 'n bloedige oorlog met hul aandrang dat die Swapo-regering plase by wit plaaseienaars moet afvat, het die eerste minister gewaarsku.
Dr. Hage Geingob het ook verwys na die swart Namibiese jeug wat hulle verwerdig dat hulle alleenreg op Namibië as geboorteland het en gesê dat dit nie geduld sal word nie. Die eerste minister was verlede week die spreker by 'n openbare lesing van die Nasionale Jeugraad (NYC) in Katutura.
"As jy sê dat die blankes hier nie Namibiërs is nie, dan vra jy vir oorlog. Ons kan nie net mense se grond gryp soos ons wil nie. Dit sou gewerk het as ons dit heel in die begin gedoen het," het hy gesê.
Volgens hom was Swapo kort ná onafhanklikwording nie by magte om beslag op plase te lê nie en hoewel die situasie intussen verander het, is dit nou baie meer ingewikkeld.
"Grond is nie 'n romantiese kwessie nie, dit is 'n emosionele en ernstige saak en die volk het intussen versoen. As julle ons daardie tyd 'n tweederde-meerderheid gegee het, dan sou ons dit gedoen het, maar dit is nou te laat," het hy gesê.
Hy meen ook dit is onredelik om blanke nasate vir hul voorouers se sondes te laat betaal.
"Wil julle sê die wit kinders wat vyftig jaar gelede hier in Namibië gebore is, het die grond gesteel net omdat hul voorouers dit gesteel het? Blankes is burgers van die land. 'n Wit kind het net soveel reg tot grond soos 'n swart kind," het hy gesê.
Geingob het voorts gesê die hervestigingsproses was heeltemal verkeerd gedoen en het meer skade as vergoeding meegebring.
"Ons het produktiewe plase gevat en aan onopgeleide mense gegee wat nou honger ly en dit gaan nie herhaal word nie," het hy benadruk.
Hy het ook aangevoer dat boerdery nie maklik is nie en dat 'n groot aantal van die jeug wat op grond aandring nie langer as dag op 'n plaas sal kan uithou nie.
"Om te boer, is nie 'n grap nie. Ek het 'n plaas teen my sin gekoop, maar vir die twee jaar wat ek dit besit, was ek nog nie in staat om iets te produseer nie," het hy gesê
Polisie gereed vir 31 Julie
Voorgelê deur republikein101 op Di, 2015-07-14 09:15
Tanja Bause - Geen polisiebeampte sal toegelaat word om tussen 15 Julie en 15 Augustus verlof te neem nie. Alle nooddienste, hospitale en die stadspolisie is op 'n gereedheidsgrondslag geplaas indien geweld sou uitbreek.
Dit blyk uit die vergadering gister op Otjiwarongo tussen die inspekteur-generaal van die Namibiese polisie, lt.gen. Sebastian Ndeitunga, en senior offisiere van die Namibiese polisie. Tydens die byeenkoms is die aksieplan bespreek met die oog op die groep vir Regstellende Herposisionering (AR) se sperdatum van 31 Julie en dreigemente om daarna voor die voet op grond beslag te lê indien plaaslike owerhede nie vóór dan aan hul grondeise gehoor gee nie.
In November verlede jaar asook in Februarie vanjaar het meer as 45 000 hoofsaaklik jong mense hul aansoeke om grond landwyd ingedien. Die AR, wat deur mnr. Job Amupanda gelei word, het ook verskeie vergaderings in Windhoek en Walvisbaai gehou. Hulle het 31 Julie as sperdatum vir die regering en die plaaslike owerhede gestel om grond landwyd aan die aansoekers toe te staan. Hulle het volgens Ndeitunga gedreig dat hulle die reg in eie hande sal neem en onwettig sal optree.
Hulle het volgens hom ook aangevoer dat dit nie 'n kriminele oortreding is om grond te beset as dit vir woondoeleindes is nie.
"Hulle meen grondeienaarskap is 'n geboortereg vir elke Namibiese burger. Hulle redeneer niemand moet van die reg op grond ontneem word nie, ongeag hoe hulle die grond bekom het," het Ndeitunga gesê.
Hy het bygevoeg: "Namibië is 'n land met regulasies en wette en dit sal toegepas word." Hy het gesê dat vreedsame vergaderings deur lede van die publiek sonder wapens nie in die land verbied is nie.
"Ek vind dit egter ontstellend en 'n bron van kommer oor algemene veiligheid om mense op die sosiale media en veral op Facebook op foto's te sien waar hulle wapens vashou en ander individue aanmoedig om tot geweld oor te gaan en onwettig op grond beslag te lê," het hy gesê.
"Dit is die plig van die Namibiese polisie om openbare ongehoorsaamheid en die versteuring van vrede te hanteer - vandaar die aksieplan."
Op die 23 Junie is die polisie opdrag gegee om voldoende menslike hulpbronne en toerusting te mobiliseer. Die polisie is ook aangesê om met ander agentskappe en instansies soos die brandweer, hospitale en die Stadspolisie te vergader om te verseker dat almal vóór 31 Julie en daarna gereed is vir enige gebeurlikheid.
Op 9 Julie is alle bevelvoerders ingelig dat geen gewone verlof aan enige polisiebeampte vanaf 15 Julie tot 15 Augustus toegestaan sal word nie.
"Alle verlof wat reeds goedgekeur is, moet onmiddellik as gekanselleer beskou word," sê die polisiehoof.
Hy het ook bygevoeg dat geloofwaardige bewyse te alle tye versamel moet word om die optrede van die polisie te regverdig. Hy het 'n beroep op alle lede van die polisie gedoen om te alle tye professioneel, onpartydig en binne die grense van die wet op te tree.
Hy het by dieselfde geleentheid gesê dat die beweringe wat deur die AR gemaak is tydens Sondag se grondbesetting in die Goreangabdam-woonbuurt in Windhoek, onwaar is. Die AR het aangevoer dat talle polisiebeamptes deel was van die aksie.
"Geen polisiebeampte was deel van die poging om grond te gryp nie. Ek wil dit baie duidelik stel weens die gerugte wat op sosiale media versprei word," sê Ndeitunga.
"As hulle vir die regering 'n sperdatum van 31 Julie gee, kan ons dieselfde doen en sê dat ons 'n sperdatum van 31 Julie gee sodat hulle hulle gesonde verstand op die datum moet terugkry," het Ndeitunga gesê.
AR 'nie bang vir polisie'
Intussen het Amupanda van die AR ook gister na Otjiwarongo gereis, waar hy verbied is om die vergadering by te woon aangesien dit 'n amptelike aangeleentheid was waar geen lede van die publiek toegelaat is nie.
"Baie lede van die polisie het ook nie grond nie en nou word hulle teen hul eie broers gebruik. Dit is 'n verskriklike situasie om broer teen broer te gebruik en dit is net 'n kwessie van tyd voor die polisiebeamptes by ons gaan aansluit," het Amupanda gesê.
Hy het ook gesê die AR sal hom nie laat intimideer nie en dat die groep nie bang is vir die polisie nie.
"Hulle maak nou gereed vir die 31 Julie, maar wie sê dat dit net op daardie dag sal gebeur?" het hy gevra.
Hy het bygevoeg dat talle gekwalifiseerde jongmense reg staan om die grond gratis van dienste te voorsien.
Hy het ook gesê dat die AR reeds N$100 000 ingesamel het om borgtog te betaal van mense wat tydens grondgryp-aktiwiteite in hegtenis geneem word.
"Ons gaan hulle borgtog betaal en dan sal hulle die volgende dag net weer grond gryp en weer in hegtenis geneem word en ons gaan dit net weer